A Bíróság (harmadik tanács) 2025. augusztus 1-jei ítélete (a High Court [Írország] előzetes döntéshozatal iránti kérelme – S.A., R.J. kontra The Minister for Children, Equality, Disability, Integration and Youth, Ireland, Attorney General
(C-97/24. sz. ügy_1 The Minister for Children, Equality, Disability, Integration and Youth és társai)
(Előzetes döntéshozatal – A tagállam felelőssége az uniós jog megsértése esetén – Kellően súlyos megsértés – Menekültpolitika – 2013/33/EU irányelv – A nemzetközi védelmet kérelmezők befogadására vonatkozó szabályok – Ideiglenes vagy nemzetközi védelmet kérelmezők jelentős beáramlása – A befogadás anyagi feltételeihez való hozzáférés hiánya – Alapszükségletek – A szálláslehetőségek ideiglenes kimerülése)
Az eljárás nyelve: angol
A kérdést előterjesztő bíróság
High Court (Írország)
Az alapeljárás felei
Felperesek: S. A., R. J.
Alperesek: The Minister for Children, Equality, Disability, Integration and Youth, Ireland, Attorney General
Az eljárásban részt vesz: United Nations High Commissioner for Refugees
Rendelkező rész
Az uniós jogot úgy kell értelmezni, hogy az olyan tagállam, amely egy nemzetközi védelmet kérelmező személy számára több héten keresztül nem biztosította a nemzetközi védelmet kérelmezők befogadására vonatkozó szabályok megállapításáról szóló, 2013. június 26-i 2013/33/EU európai parlamenti és tanácsi irányelvben előírt anyagi befogadási feltételekhez való hozzáférést, nem mentesülhet az uniós jog alapján fennálló felelőssége alól a nemzetközi védelmet kérelmezők számára a területén szokásosan rendelkezésre álló szálláslehetőségek amiatti ideiglenes kimerülésére hivatkozva, hogy ideiglenes vagy nemzetközi védelmet kérő harmadik országbeli állampolgárok olyan beáramlására került sor, amely jelentős és hirtelen jellege miatt előreláthatatlan és elháríthatatlan volt.
____________
1 HL C, C/2024/3309.